wickkiey/tamil-wikipedia-chunked huggingface dataset:
# நாக் ஆறு

## புத்துணர்ச்சி மற்றும் அழகுபடுத்தல்

நாக் ஆற்றிற்குப் புத்துணர்ச்சி வழங்கும் விதமாகத் தேசிய நதி பாதுகாப்பு இயக்குநரகம் 2019 நவம்பரில் ரூ. 2434 கோடி செலவில் திட்டம் ஒன்றினை அனுமதித்தது. இந்த செலவு முந்தைய மதிப்பீட்டில் 1476.96 கோடியாக இருந்தது. ஒப்புதல்களில் தாமதம் மற்றும் சரக்கு மற்றும் சேவை வரியைச் சேர்ப்பதே இதற்குக் காரணம். திட்டத்தின் மத்திய அரசின் பங்கு 60%, மாநிலத்தின் பங்கு 25% ஆகும். மீதமுள்ள 15% என்.எம்.சி. ஜப்பான் சர்வதேச ஒத்துழைப்பு நிறுவனம் மையம் மற்றும் மாநில பங்குகளுக்கு நீண்ட கால கடனை அடிப்படையில் அமைகிறது. இந்த திட்டம் நாக் ஆற்றுடன் பியோலி நதி புனரமைப்பினையும் உள்ளடக்கியது. மேலும் இது முடிவடைய நான்கு ஆண்டுகள் ஆகும் என்று மதிப்பிடப்பட்டுள்ளது. நாக்பூர் மாநகராட்சி (என்.எம்.சி) நாக் ஆறு மேம்பாடு திட்டத்தையும் ரூ .1,600 கோடிக்குத் தயாரிக்கிறது. பிரான்சைத் தளமாகக் கொண்ட ஏ எப் டி (பிரெஞ்சு அபிவிருத்தி நிறுவனம்) விரிவான திட்ட அறிக்கையைத் தயாரித்து வருகிறது. மேலும் இந்த திட்டத்திற்கும் நீண்ட கால கடன் அடிப்படையில் ஒப்புதல் அளிக்க வாய்ப்புள்ளது.
# வி. நரஹரி ராவ்

**வி. நாரஹரி ராவ்** (V. Narahari Rao) ஓர் இந்திய அரசு ஊழியராவார். இவர் சுதந்திரத்திற்கு பிந்தைய இந்தியாவில் இந்திய தணிக்கை மற்றும் கணக்குத் துறையில் பணியாற்றினார். இவர் 1948 முதல் 1954 வரை இந்தியாவின் முதல் தலைமைக் கணக்குத் தணிக்கையாளராகப் பணியாற்றினார். அரசுப் பணியில் இவர் செய்த பங்களிப்பிற்காக 1954 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது.
# வி. நரஹரி ராவ்

## இதையும் காண்க

- தலைமைக் கணக்குத் தணிக்கையாளர், இந்தியா
# சுரேந்தர் குமார்

**சுரேந்தர் குமார்** (*Surender Kumar*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1993 ஆம் ஆண்டு நவம்பர் மாதம் 23 ஆம் தேதி இவர் பிறந்தார். இந்திய தேசிய வளைகோல் பந்தாட்ட அணியில் ஒரு தடுப்பாட்டக்காரராக இவர் விளையாடி வருகிறார். தற்போது டோக்கியோவில் நடைபெறவிருக்கும் 2020 ஆம் ஆண்டிற்கான கோடைகால ஒலிம்பிக் வளைகோல் பந்தாட்டப் போட்டியில் விளையாட இவர் தேர்வு செய்யப்பட்டுள்ளார்.  
2016 ஆம் ஆண்டு நடைபெற்ற கோடைக்கால ஒலிம்பிக் போட்டியின் வளைகோல் பந்தாட்ட போட்டியில் விளையாடிய இந்திய அணியிலும் இவர் ஓர் உறுப்பினராக இருந்தார். அரியானா மாநிலத்தைச் சேர்ந்த கர்னல் இவருடைய சொந்த ஊராகும்.
# சுரேந்தர் குமார்

## இதையும் காண்க

- 2016 கோடைக்கால ஒலிம்பிக் போட்டிகளில் இந்தியா
# மானேக்லால் சங்கல்சந்த் தாக்கர்

**மானேக்லால் சங்கல்சந்த் தாக்கர்** (*Maneklal Sankalchand Thacker*) (1904-1998) ஓர் இந்தியப் பொறியாளரும், கல்வியாளரும், இந்தியாவின் மிகப்பெரிய ஆராய்ச்சி மற்றும் மேம்பாட்டு அமைப்பான அறிவியல் மற்றும் தொழில்துறை ஆராய்ச்சி மன்றத்தின் தலைமை இயக்குநரும் ஆவார் . இவர் அறிவியல் ஆராய்ச்சி மற்றும் கலாச்சார விவகாரங்கள் அமைச்சகத்தின் (இன்றைய கலாச்சார அமைச்சகம்) (1957-62) செயலாளராக பணியாற்றினார். 1962 முதல் 1967 வரை இந்திய திட்டக்குழு உறுப்பினராகவும் இருந்தார் . இந்திய அறிவியல் கழகம் , இந்திய தேசிய அறிவியல் கழகம் ஆகியவற்றின் தேர்ந்தெடுக்கப்பட்ட சக ஊழியராக இருந்தார். இலக்கியம் மற்றும் அறிவியல் கல்வியில் இவர் செய்த பங்களிப்புகளுக்காக இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இவருக்கு 1955 ஆம் ஆண்டில் இந்திய அரசு வழங்கியது.  
இவர் ஜனவரி 1969இல் இந்தியாவில் பிரீமசோன்சரியின் தலைவராக தேர்ந்தெடுக்கப்பட்டு, திசம்பர் 1974 வரை அப்பணியில் தொடர்ந்தார்.
# மானேக்லால் சங்கல்சந்த் தாக்கர்

## இதையும் காண்க

- அறிவியல் மற்றும் தொழிலக ஆய்வு மன்றம்
- திட்டக் குழு
# பிக்கான் லால் ஆத்ரேயா

**பிகான் லால் ஆத்ரேயா** (*Bhikhan Lal Atreya*) (1897-1967) ஓர் இந்திய எழுத்தாளரும் அறிஞரும் ஆவார். இவர், இந்து வேதமான யோகவாசிஷ்டத்தைப் பற்றிய எழுத்துக்களுக்கு பெயர் பெற்றவர். பனாரசு இந்து பல்கலைக்கழகத்தில் மெய்யியல் பேராசிரியராக இருந்த இவர், ஆன்மிக உளவியல், ஆன்மீகவாதம் குறித்த கல்வி ஆராய்ச்சியினை மேற்கொண்டர். யோகவாசிஷ்டாவும் அதன் தத்துவமும், யோகவாசிஷ்டத்தின் சாராம்சம் ,ஆன்மீக உளவியலுக்கு ஒரு அறிமுகம் ஆகியவை இவரது குறிப்பிடத்தக்க புத்தகங்கள் ஆகும். இலக்கியம் மற்றும் கல்விக்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது.
# பிக்கான் லால் ஆத்ரேயா

## இதையும் காண்க

- பத்ம பூசண் விருது பெற்றவர் பட்டியல் (1954–1959)
# ஹசாரி பிரசாத் திவேதி

**ஹசாரி பிரசாத் திவேதி** (*Hazari Prasad Dwivedi*) (19 ஆகஸ்ட் 190719 மே 1979) ஓர் இந்தி புதின ஆசிரியரும், இலக்கிய வரலாற்ரும், அறிஞருமாவார். ஏராளமான புதினங்கள், கட்டுரைகளின் தொகுப்புகள், இந்தியாவின் இடைக்கால மத இயக்கங்கள் குறித்த வரலாற்று ஆராய்ச்சி, குறிப்பாக கபீர், நாத சம்பிரதயம், இந்தி இலக்கியத்தின் வரலாற்று வடிவங்கள் போன்றவற்றை எழுதினார்.  
இந்தி தவிர, சமசுகிருதம், வங்காள மொழி, பஞ்சாபி, குஜராத்தி பாளி, பிராகிருதம், அபபிராம்சம் உள்ளிட்ட பல மொழிகளில் தேர்ச்சி பெற்றவர்.  
சமசுகிருதம், பாளி, பிரகிருதம், நவீன இந்திய மொழிகளின் பாரம்பரிய அறிவில் சிறந்த புலமை பெற்றிருந்த திவேதி கடந்த காலத்திற்கும் நிகழ்காலத்திற்கும் இடையில் சிறந்த பாலமாகக் கருதப்பட்டார். சமசுகிருத மாணவர் என்ற முறையில், இவர் சாகித்ய-சாஸ்திரத்திற்கு ஒரு புதிய மதிப்பீட்டை வழங்கினார்.
# ஹசாரி பிரசாத் திவேதி

## விருதுகள்

1957 ஆம் ஆண்டில் இந்தி இலக்கியத்துக்கு இவர் செய்த பங்களிப்புக்காகவும், 1973 ஆம் ஆண்டு சாகித்திய அகாதமி விருது பெற்ற 'அலோக் பர்வா' என்ற கட்டுரைத் தொகுப்பிற்காகவும் இவருக்கு பத்ம பூசண் விருது வழங்கப்பட்டது.
# ஹசாரி பிரசாத் திவேதி

## இதையும் காண்க

- பத்ம பூசண் விருது பெற்றவர் பட்டியல் (1954–1959)
# முஷ்டாக் உசேன் கான்

உஸ்தாத் **முஷ்டாக் உசேன் கான்** (*Mushtaq Hussain Khan*) (1878-1964) ஓர் இந்தியப் பாரம்பரிய இசைப் பாடகராவார். இவர் இராம்பூர்-சஹாஸ்வான் கரானாவைச் (இசைப் பயிற்சிப் பள்ளி) சேர்ந்தவர்.
# முஷ்டாக் உசேன் கான்

## ஆரம்ப கால வாழ்க்கை

உத்தரப் பிரதேசத்தின் பதாவுன் மாவட்டத்தில் சஹாஸ்வான் என்ற ஒரு சிறிய நகரத்தில் பாரம்பரிய இசைக்கலைஞர்களின் குடும்பத்தில் முஷ்டாக் உசேன் பிறந்தார்.  
இவரது பத்து வயதிலேயே இசையை இவரது தந்தை உஸ்தாத் கல்லன் கான், இவருக்கு இசைப் பயிற்சியை அளிக்கத் தொடங்கினார். தனக்கு பன்னிரண்டு வயதாக இருந்தபோது உஸ்தாத் ஐதர் கானின் சீடராகி அவருடன் நேபாளத்தின் காட்மாண்டுக்குச் சென்றார். பின்னர் இறுதியாக, இரண்டு ஆண்டுகளுக்குப் பிறகு, இராம்பூர்-சஹாஸ்வான் கரானாவின் நிறுவனர் உஸ்தாத் இனாயத் உசேன் கானின் கீழ் பயிற்சி பெறத் தொடங்கினார் .
# முஷ்டாக் உசேன் கான்

## சீடர்கள்

தனது நீண்ட தொழில் வாழ்க்கையில், பாரத ரத்னா பண்டிட் பீம்சென் ஜோஷி, பத்ம பூசண் திருமதி சானோ குரானா இவரது மருமகன் பத்மசிறீ உஸ்தாத் குலாம் சாதிக் கான், பத்மசிறீரீ திருமதி.நைனா தேவி, திருமதி. சுலோச்சனா பிரஹஸ்பதி, பத்மசிறீ திருமதி. சுமதி முத்தட்கர், உஸ்தாத் அப்சல் உசேன் கான் நிசாமி, அத்துடன் தனது சொந்த மகன்கள் உட்பட பல சீடர்களுக்கு இவர் பயிற்சி அளித்தார்.
# முஷ்டாக் உசேன் கான்

## விருதுகளும் சாதனைகளும்

முதல் குடியரசுத் தலைவர் இராசேந்திர பிரசாத்துடன் குடியரசுத் தலைவர் இல்லத்தில் அரியக்குடி இராமானுஜ ஐயங்கார், அலாவுதீன் கான், காரைக்குடி சாம்பசிவ ஐயர் ஆகியோருடன் முஷ்டாக் உசேன் கான்.]]
சிறப்பான கலைஞர்களை கௌரவிக்க முடிவு செய்த இந்திய அரசு 1952 இல் முதன்முதலாக இவருக்கு குடியரசுத் தலைவர் விருதை வழங்கியது. இவர் 1956ஆம் ஆண்டில், சங்கீத நாடக அகாதமி விருதைப் பெற்ற முதல் இந்தியரும் ஆவார். இராம்பூர் இசைப்பள்ளியிலிருந்து ஓய்வு பெற்ற இவர், அடுத்த ஆண்டு புதுதில்லியிலுள்ள ஸ்ரீராம் பாரதியக் கலா கேந்திரத்தில் சேர்ந்தார். 1957இல் பத்ம பூசண் விருதினைப் பெற்ற முதல் இந்தியப் பாடகரானார்.
# முஷ்டாக் உசேன் கான்

## இசை வெளியீடுகள்

- *"கிரேட் மாஸ்டர், கிரேட் மியூசிக்"* (ஒரு அனைத்திந்திய வானொலி பதிவு)
- *"காயல் குங்கரி"* (அனைத்திந்திய வானொலி)
- *"காயல் & தரானா-பிஹாக்"* (அனைத்திந்திய வானொலி)
- *"ராம்பூர் சஹாஸ்வான் கரானா"*
- *"கிளாசிக் கோல்ட் -* அரிய ரத்தினங்கள்"
- *"கிளாசிக் கோல்ட்"*
# முஷ்டாக் உசேன் கான்

## இறப்பு

முஷ்டாக் உசேனின் கடைசி இசை நிகழ்ச்சி பாடகி நைனா தேவியின் இல்லத்தில் நடைபெற்றது. அங்கு இவருக்கு மாரடைப்பு ஏற்பட்டு, பழைய தில்லியிலுள்ள இர்வின் மருத்துவமனைக்கு கொண்டு வரப்பட்டார். அங்கு இவர் வந்தபோது ஏற்கனவே இறந்துவிட்டதாக அறிவிக்கப்பட்டது. இவர் ஆகஸ்ட் 13, 1964 அன்று இறந்தார்.
# முஷ்டாக் உசேன் கான்

## இதையும் காண்க

- பத்ம பூசண் விருது பெற்றவர் பட்டியல் (1954–1959)
# இராதா குமுத் முகர்ஜி

**இராதா குமுத் முகர்ஜி** (*Radha Kumud Mukherjee*) (மேலும் இராதாகுமுத் அல்லது **ராதா குமுத் மூகர்ஜி** அறியப்படும் (25 ஜனவரி 1884 - 9 செப்டம்பர் 1963) இவர் ஓர் இந்திய வரலாற்றாசிரியரும், பிரித்தானியர்களின் காலனித்துவ ஆட்சியில் குறிப்பிடத்தக்க இந்திய தேசியவாதியுமாவார். இவர் சமூகவியலாளர் இராதாகமல் முகர்ஜியின் சகோதரர் ஆவார்.
# இராதா குமுத் முகர்ஜி

## தொழில்

முகர்ஜி, 1905இல் கொல்கத்தா பல்கலைக்கழகத்தில் முனைவர் பட்டம் பெற்றார். பின்னர், வங்காள தேசியக் கல்லூரியின் புதிதாக நிறுவப்பட்ட தேசிய கல்வி கழகத்தில் சேர்ந்தார். 1915க்குப் பிறகு, பனாரசு இந்து பல்கலைக்கழகம், மைசூர் பல்கலைக்கழகம், இலக்னோ பல்கலைக்கழகங்களில் தொடர்ச்சியான பதவிகளைத் வகித்தார்.
# இராதா குமுத் முகர்ஜி

## இலக்கியம்

இவர், *இந்தியன் ஷிப்பிங்: எ ஹிஸ்டரி ஆஃப் சீபோர்ன் டிரேட் அண்ட் மரைடைம் ஆக்டிவிட்டி ஆஃப் தி இந்தியன்ஸ்* 1912 இல் எர்லிஸ்ட் டைம்ஸ் என்ற நூலை வெளியிட்டார். இவர், தென்கிழக்காசியாவிலுள்ள பல நாடுகள் மற்றும் பிராந்தியங்களை உள்ளடக்கிய ஒரு பகுதிகளைக் கொண்ட 'அகண்ட பாரதம்' என்ற கருத்தை ஆதரிப்பவராக இருந்தார்.
# இராதா குமுத் முகர்ஜி

## விருது

பொது விவகாரங்களில் பங்களித்ததற்காக இவருக்கு 1957இல் பத்ம பூசண் விருது வழங்கப்பட்டது.
# இராதாகமல் முகர்ஜி

இ**ராதாகமல் முகர்ஜி** (*Radhakamal Mukerjee*) நவீன இந்தியாவின் முன்னணி சிந்தனையாளரும் சமூக விஞ்ஞானியும், (1889-1968) பொருளாதாரம் மற்றும் சமூகவியல் பேராசிரியரும், லக்னோ பல்கலைக்கழகத்தின் துணைவேந்தராகவும் இருந்தவரும் ஆவார். முகர்ஜி இந்திய விடுதலை இயக்கத்தில் ஒரு முக்கியமான மற்றும் ஆக்கபூர்வமான பங்கைக் கொண்டிருந்தார். இவர் வரலாற்றின் மிகவும் அசல் தத்துவஞானி மற்றும் பண்பாடு மற்றும் நாகரிகத்தின் விவேகமான மொழிபெயர்ப்பாளர் ஆவார். 1962ஆம் ஆண்டு இவருக்கு, இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது. இந்திய வரலாற்றாசிரியரும், பிரித்தானியர்களின் காலனித்துவ ஆட்சியில் குறிப்பிடத்தக்க இந்திய தேசியவாதியுமான இராதா குமுத் முகர்ஜி இவரது சகோதரராவார்.
# இராதாகமல் முகர்ஜி

## ஆரம்ப ஆண்டுகள்

முகர்ஜி மேற்கு வங்காளத்தின் பகரம்பூரில் ஒரு பார் அட் லாவின் மகனாகப் பிறந்தார். இவர் அறிவார்ந்த, வரலாறு, இலக்கியம், சட்டம், சமசுகிருதம் உள்ளிட்ட நூல்களுக்கு அர்ப்பணிக்கப்பட்ட ஒரு நூலகத்தில் வளர்ந்தார். கிருஷ்ணாநகர் கல்லூரியில் படித்த பிறகு, கொல்கத்தா பல்கலைக்கழகத்தின் கீழுள்ள மாநிலக் கல்லூரியில் கல்வி உதவித்தொகை பெற்று படித்தார். ஆங்கிலத்திலும் வரலாற்றிலும் கௌரவ பட்டங்களை பெற்றார்.
# இராதாகமல் முகர்ஜி

## இலக்கியப் படைப்புகள்

முகர்ஜி, அஷ்டவக்ர கீதை பற்றிய விளக்கங்களை 1971 இல் எழுதினார். இவரது மரணத்திற்குப் பிறகு இது வெளியிடப்பட்டது.  
முகர்ஜியின் கோட்பாடு சமுதாயத்தில் நாகரிகத்தின் மதிப்புகளை விளக்க முயன்றது. ஒரு விதத்தில், இவர், அறிவியலில் இடைநிலை ஒழுக்க அணுகுமுறையின் முன்னோடியாக இருந்தார்.  
முகர்ஜி வாழ்க்கையைப் புரிந்துகொள்வதற்கான இடைநிலை ஒழுக்க அணுகுமுறையை வலியுறுத்தினார். நபர்களின் அம்சங்கள் தொடர்பான இயற்பியல் அறிவியலுக்கும் அறிவியலுக்கும் இடையிலான தடைகளை உடைக்க முயன்றார். இவர், 1900களில் சமூகவியலின் முன்னோடியாக இருந்தார்.
# வார்ப்புரு:CSS3 multiple column layout

**CSS3 multiple-column layout browser support**  
| Property | Internet
Explorer | Firefox | Safari | Chrome | Opera |
| --- | --- | --- | --- | --- | --- |
| column-width
column-count |  |  |  |  |  |
| columns |  |  |  |  |  |
| break-before
break-after
break-inside |  |  |  |  |  |
| }<noinclude> |  |  |  |  |  |  
</noinclude>
# ஜல் சக்தி அமைச்சகம்

**ஜல் சக்தி அமைச்சகம்** (**Ministry of Jal Shakti**) மே, 2019-இல் நரேந்திர மோடியின் இரண்டாவது அமைச்சரவையின் போது நீர் ஆதாரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்புரவு அமைச்சகங்களை ஒன்றிணைத்து புதிய அமைச்சகமாக நிறுவப்பட்டது. இந்த அமைச்சகத்தின் உருவாக்கம் கடந்த சில சகாப்தங்களாக நாடு எதிர்கொள்ளும் பெருகிவரும் நீர் சவால்களுக்கு இந்தியாவின் தீவிரத்தை பிரதிபலிக்கிறது.
# ஜல் சக்தி அமைச்சகம்

## பணிகள்

கங்கை ஆற்றை தூய்மை செய்யும் நோக்கத்துடன் ஜல்சக்தி அமைச்சகத்துடன் நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம் மற்றும் குடிநீர் மற்றும் துப்பரவு அமைச்சககளை ஒன்றிணைக்கப்பட்டது. அண்டை நாடுகளுடன் இந்தியா பகிர்ந்து கொள்ளும் நதிகளுக்கு இடையிலான எந்தவொரு சர்வதேச அல்லது தேசிய மோதல்களையும் இந்த அமைச்சகம் எதிர்கொள்ளும்.  
கங்கை மற்றும் அதன் துணை நதிகளை சுத்தம் செய்வதற்காக நாட்டின் மக்களுக்கு பாதுகாப்பான குடிநீரை வழங்குவதற்காக "நமாமி கங்கா" திட்டம் தொடங்கப்பட்டுள்ளது.
# ஜல் சக்தி அமைச்சகம்

## அமைச்சர்கள்

ஜல்சக்தி அமைச்சகத்தின் அமைச்சராக சந்திரகாந்த் ரகுநாத் பாட்டீல் உள்ளார்.
# ஸ்ரீகிருஷ்ணா நாராயண் ரத்தன்சங்கர்

**ஸ்ரீகிருஷ்ணா நாராயண் ரத்தன்சங்கர்** (*Shrikrishna Narayan Ratanjankar*) (திசம்பர் 31, 1899 நள்ளிரவு- 14 பிப்ரவரி 1974) அல்லது **எஸ்.என்.ரத்தன்சங்கர்** ஆக்ரா கரானாவில் (இசைப்பள்ளி) இந்திய பாரம்பரிய இசையின் புகழ்பெற்ற நிபுணராகவும், ஆசிரியராகவும் இருந்தார். விஷ்ணு நாராயண் பட்கண்டே, பரோடா மாநிலத்தின் பயாசு கான் ஆகியோரின் முன்னணி சீடரான இவர், இலக்னோவின் பட்கண்டே இசைக் கழகத்தின் முதல்வராகவும் இருந்தார். அங்கு இவர் இசைத்துறையில் பல குறிப்பிடத்தக்கவர்களைப் பயிற்றுவித்தார்.
# ஸ்ரீகிருஷ்ணா நாராயண் ரத்தன்சங்கர்

## ஆரம்ப கால வாழ்க்கை

இவரது தாத்தா கோவிந்தராவ் 19 ஆம் நூற்றாண்டின் மத்தியில் மும்பை வந்தவர். இவரது தந்தை நாராயண் கோவிந்த் ரத்தன்சங்கர் மும்பையில் பிறந்தார். இவருக்கு 7 வயதில் பயிற்சி அளிக்கப்பட்டது. அனந்த் மனோகர் ஜோஷியிடமும் ( குவாலியர் கரானா ) பின்னர் ஆக்ரா கரானாவின் பயாசு கானின் கீழும் இவர் பயிற்சிப் பெற்றார். 1911ஆம் ஆண்டில், இசைக்கலைஞர் விஷ்ணு நாராயண் பட்கண்டேவிடம் பயிற்சி பெறத் தொடங்கினார். 1926 இல் மும்பை பல்கலைக்கழகத்தில் பட்டம் பெற்றார்.  
இலக்னோவில் உள்ள பட்கண்டே இசை பல்கலைக்கழகத்தின் (முன்னர் மாரிஸ் இசைக் கல்லூரி என்று அழைக்கப்பட்டது) பல ஆண்டுகளாக முதல்வராக இருந்தார். பின்னர் மத்திய பிரதேசத்தின் கைராகர் இந்திரா சங்க கால விஸ்வ வித்யாலயாவில் துணைவேந்தராக நியமிக்கப்பட்டார். பின்னர் இவர் மீண்டும் இரண்டு வருட ஒப்பந்தத்தில் பட்கண்டே இசை வித்யாபீடத்தின் தலைவராக அழைக்கப்பட்டார். இவரது மாணவர்களில் கே. ஜி. ஜின்டே, எஸ்சிஆர். பட், சிதானந்த் நகர்கர், வி. கோ. ஜாக், தினகர் கைக்கினி, சானோ குரானா, சுமதி முத்தட்கர், பிரபாகர் சின்சோர், சி. ஆர். வியாசு, சின்மயி லஹிரி, யஷ்வந்த் மகாலே, எஸ். என். திரிபாதி, ரோஷன் லால் நகராத் (இசையமைப்பாளர்) ஆகியோர் அடங்குவர்.  
1950களின் நடுப்பகுதியில் அனைத்திந்திய வானொலிக்கு கலைஞர்களைத் தேர்ந்தெடுக்கும் குழுவிற்குத் தலைவராக நியமிக்கப்பட்டார்.
# ஸ்ரீகிருஷ்ணா நாராயண் ரத்தன்சங்கர்

## விருது

1957ஆம் ஆண்டில் இவருக்கு இந்திய அரசு பத்ம பூசண் விருதினை வழங்கியது. 1963ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, வாழ்நாள் சாதனையாளர்களுக்கான மிக உயர்ந்த கௌரவமான சங்கீத நாடக அகாதமி கூட்டாளர் என்ற கௌரவத்தை இவருக்கு வழங்கியது.
# ஷியாம் நந்தன் சஹாய்

**ஷியாம் நந்தன் சஹாய்** (*Shyam Nandan Sahay*) ஓர் இந்திய நில உரிமையாளரும், கல்வியாளரும், மக்களவை உறுப்பினரும், பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் நிறுவனர் துணைவேந்தரும் ஆவார். இந்திய மாநிலமான பீகாரில் பிறந்த இவர் பாட்னா பல்கலைக்கழகத்தின் துணைவேந்தராகவும் பணியாற்றினார். இந்திய தேசிய காங்கிரசு கட்சி சார்பாக முசாப்பர்பூர் மக்களவைத் தொகுதியிலிருந்து முதலாவது மக்களவைக்கு உறுப்பினராகத் தேர்ந்தெடுக்கப்பட்டார். இவர் 1957இல் மீண்டும் முசாபர்பூரிலிருந்து வென்றார். ஆனால் அதே ஆண்டில் இறந்தார். கல்விக்கு இவர் செய்த பங்களிப்புகளுக்காக 1957ஆம் ஆண்டில் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது. முசாபர்பூரில் ஒரு சாலைக்கு இவரது பெயரிடப்பட்டது.
# ஷியாம் நந்தன் சஹாய்

## இதையும் காண்க

- இந்தியப் பொதுத் தேர்தல், 1951
# இந்திய தண்டனைச் சட்டம், பிரிவு 124 ஏ

**இந்திய தண்டனைச் சட்டம், பிரிவு 124ஏ** (**Section 124A of the Indian Penal Code**) பிரித்தானிய இந்திய ஆட்சியாளர்களால் 1860-ஆம் ஆண்டில் இயற்றப்பட்டு, 1862-ஆம் ஆண்டில் நடைமுறைக்கு கொண்டு வரப்பட்ட இந்திய தண்டணைச் சட்டப் படி பிரித்தானிய இந்தியா அரசுக்கு எதிரான பேச்சு, நடத்தை, கிளர்ச்சியை தூண்டுதல் போன்ற தேசத் துரோகக் குற்றங்களுக்கு கடுமையான தண்டணை வழங்குகிறது. இந்திய தண்டனைச் சட்டத்தில் தொகுதி VI -இல் பிரிவு 121ஏ மற்றும் 124ஏ புதிதாக 1870-ஆம் ஆண்டில் இணைக்கப்பட்டது.  
இந்திய விடுதலைக்குப் பிறகு 1962 ஆம் ஆண்டில் இந்திய உச்ச நீதிமன்றம் "வன்முறையைத் தூண்டுதல்" அல்லது "ஜனநாயக ரீதியாக தேர்ந்தெடுக்கப்பட்ட அரசாங்கத்தை வன்முறை வழிமுறைகளின் மூலம் தூக்கியெறியுதல்" என்று இருந்தால் மட்டுமே சட்டப் பிரிவு 124ஏ ஐ பயன்படுத்த வேண்டும் என விளக்கியது.  
இந்த சட்டப் பிரிவு 124ஏ பேச்சுரிமைக்கு எதிராகக் கருதப்பட்டது. இந்திராகாந்தி இந்தியப் பிரதமராக இருந்த போது கொண்டு வந்த நெருக்கடி நிலையின் போது (25 ஜூன் 1975 – 21 மார்ச் 1977) , சேசத் துரோக வழக்கில் சிக்கியவர்களை நீதிமன்ற கைது ஆணை இன்றியும், பிணையில் வெளி வரமுடியாதபடியும் கைது செய்து சிறையில் அடைத்தனர்.
# இந்திய தண்டனைச் சட்டம், பிரிவு 124 ஏ

## பின்னணி

இந்திய துணைக் கண்டத்தில் இசுலாமிய மதத் தலைவர்கள் அரசாங்கத்திற்கு எதிராகப் போரிடுவார்கள் என்று அன்றைய இந்தியாவில் இருந்த பிரித்தானிய அரசாங்கம் அஞ்சியது. குறிப்பாக வஹாபி / வாலியுல்லா இயக்கத்தை ஆங்கிலேயர்கள் வெற்றிகரமாக அடக்கிய பின்னர், அத்தகைய சட்டத்தின் தேவை என உணரப்பட்டது. பிரித்தானிய இந்தியா முழுவதும், இந்திய விடுதலைக்கு ஆதரவான ஆர்வலர்களை அடக்குவதற்கு இந்த சட்டப் பிரிவு 124ஏ பயன்படுத்தப்பட்டது, இச்சட்டப் பிரிவின் கீழ் முதன் முதலில் லோகமான்ய திலகர் மற்றும் மகாத்மா காந்தி ஆகியோர் குற்றவாளிகளாக்கி சிறையில் அடைக்கப்பட்டனர்.
# இந்திய தண்டனைச் சட்டம், பிரிவு 124 ஏ

## சட்டப் பிரிவு 124ஏ விளக்கம்

**பிரிவு 124 ஏ. தேசத் துரோகம்**
எவரேனும், பேசப்பட்ட அல்லது எழுதப்பட்ட வார்த்தைகளால், அல்லது சைகைகளால், அல்லது பார்க்கக்கூடிய வெளிப்படுத்தலால் அல்லது மற்றபடி இந்தியாவில் சட்டபூர்வமாக அமைந்த அரசாங்கத்தின் மீது வெறுப்பு அல்லது அவமதிப்பை ஏற்படுத்தினால் அல்லது ஏற்படுத்த முயன்றால் அல்லது அவநம்பிக்கையைத் தூண்டினால் அல்லது தூண்ட முயன்றால் அது குற்றமாக கருதப்படும். இதற்கு அபராதத்துடன் கூடிய ஆயுள் சிறை அல்லது அபராதத்துடன் கூடிய மூன்று வருடங்கள் வரை நீட்டிக்கப்படக்கூடிய சிறை அல்லது அபாரதம் தண்டனையாக விதிக்கப்படலாம். இதில்,"அவநம்பிக்கை" என்ற வார்த்தையானது, விசுவாசமின்மை மற்றும் பகைமையின் அனைத்து உணர்வுகளையும் உள்ளடக்குகிறது. இந்தியாவில் விடுதலை முழகத்தை எதிரொலிப்பவர்களை ஒடுக்க இந்த தேச துரோக சட்டத்தை பிரிட்டன் அரசு இயற்றியது. ஆனால், அதே பிரிட்டன் நாட்டில் இந்த சட்டம் 2009இல் நீக்கப்பட்டது. இந்தியாவில் இன்னும் தொடருகிறது.  
: யார், வார்த்தைகளால், பேசப்பட்ட அல்லது எழுதப்பட்ட, அல்லது அறிகுறிகளால், அல்லது புலப்படும் பிரதிநிதித்துவத்தால், அல்லது வேறுவிதமாக, வெறுப்பு அல்லது அவமதிப்பைக் கொண்டுவர முயற்சிக்கிறார்களோ, அல்லது அதிருப்தியைத் தூண்ட முயற்சிக்கிறார்களோ அவர்களுக்கு இந்திய அரசு ஆயுள் தண்டனை அல்லது அபராதம் அல்லது இரண்டையும் சேர்த்து வழங்கலாம். அல்லது மூன்று ஆண்டுகள் வரை நீடிக்கக்கூடிய சிறைத்தண்டனை அல்லது அபராதம் விதிக்கப்படும்.
: * * விளக்கம் 1 * .— “அதிருப்தி” என்ற வெளிப்பாட்டில் விசுவாசமின்மை மற்றும் பகை உணர்வு ஆகியவை அடங்கும்.
: * * விளக்கம் 2 * .— வெறுப்பு, அவமதிப்பு அல்லது அதிருப்தி ஆகியவற்றை உற்சாகப்படுத்தவோ அல்லது தூண்டவோ முயற்சிக்காமல், சட்டபூர்வமான வழிமுறைகளால் அவற்றின் மாற்றத்தைப் பெறும் நோக்கில் அரசாங்கத்தின் நடவடிக்கைகளை மறுப்பதை வெளிப்படுத்தும் கருத்துகள், இந்த பிரிவின் கீழ் ஒரு குற்றமாக இல்லை.
: * * விளக்கம் 3 * .— வெறுப்பு, அவமதிப்பு அல்லது அதிருப்தி ஆகியவற்றை உற்சாகப்படுத்தவோ அல்லது தூண்டவோ முயற்சிக்காமல் அரசாங்கத்தின் நிர்வாக அல்லது பிற நடவடிக்கைகளை மறுப்பதை வெளிப்படுத்தும் கருத்துகள், இந்த பிரிவின் கீழ் ஒரு குற்றமாக கருதப்படாது.
# இந்திய தண்டனைச் சட்டம், பிரிவு 124 ஏ

## விமர்சனங்கள்

இந்திய விடுதலைக்குப் பிறகு பல்வேறு பழைய சட்டங்களை மறுஆய்வுக்கு உட்படுத்தி திருத்தம் செய்து கொண்ட இந்திய அரசு, இந்த குறிப்பிட்ட சட்டப்பிரிவை மட்டும் மாற்ற பரிசீலிக்காமல் போனது எதனால் என்று இந்திய உச்ச நீதிமன்ற தலைமை நீதிபதி கேள்வி எழுப்பியுள்ளார். இச்சட்டப் பிரிவை இந்திய அரசு மறுபரிசீலனை செய்வதால், இந்திய உச்ச நீதிமன்றம் இச்சட்டப் பிரிவை செயல்படுத்தவதை தற்காலிகமாக நிறுத்தி வைத்துள்ளது.
# இந்திய தண்டனைச் சட்டம், பிரிவு 124 ஏ

## சட்ட ஆணையத்தின் பரிந்துரைகள்

தேசத்துரோகம் குறித்து இந்திய சட்ட ஆணையம் ஒரு அறிக்கையை தாக்கல் செய்துள்ளது. அதில் தேசத்துரோகம் வழக்கில் குறைந்தபட்ச தண்டனை 3 ஆண்டிலிருந்து 7 ஆண்டாக உயர்த்தி என பரிந்துரை செய்துள்ளது. இந்த நிலையில் மத்திய சட்டத்துறை அமைச்சர் அர்ஜுன் ராம் மேக்வால் ''தேசத்துரோகம் குறித்த சட்ட ஆணையத்தின் அறிக்கை விரிவான ஆலோசனைகள் மற்றும் கருத்துகளை பெற்று பொது நலனுக்கான நியாயமான முடிவை எடுக்கப்படும் என்றார்.
# இந்திய தண்டனைச் சட்டம், பிரிவு 124 ஏ

## இதனையும் காண்க

- இந்திய தண்டனைச் சட்டம்
- தேசத் துரோகம்
# பாசிசுவர் சென்

**போஷி சென்** (*Boshi Sen*) என்றும் அழைக்கப்படும் **பாசிசுவர் சென்** (*Basiswar Sen*) (1887 - 31 ஆகஸ்ட் 1971) ஓர் இந்திய விஞ்ஞானியும், விவசாயியுமாவார். பசுமைப் புரட்சி இயக்கத்தின் முன்னோடியாக இருந்த இவர், ஏராளமான உணவு தானியங்களை வளர்ப்பதன் மூலம் இந்தியாவின் உணவு நிலப்பரப்பை மாற்றினார். இதனால் நாட்டில் எந்தவொரு பஞ்சமும் ஏற்பட வாய்ப்பில்லாமல் போனது. இவரது மனைவி கெர்ட்ரூட் எமர்சன் சென், ஓர் அமெரிக்க எழுத்தாளரும் ஆசியாவின் நிபுணருமான ஆவார். சென், இமயமலையின் அல்மோரா பகுதியில் விவேகானந்த ஆய்வகத்தை நிறுவினார். இந்தியப் பிரதமர் ஜவகர்லால் நேரு, கவிஞர் இரவீந்திரநாத் தாகூர், ஜூலியன் ஹக்ஸ்லி, டி. எச். லாரன்ஸ் போன்ற பல குறிப்பிடத்தக்க நபர்களின் நண்பராக இருந்தார். சென் இராமகிருஷ்ணா ஆணை மற்றும் இராமகிருஷ்ணா இயக்கம், அத்துடன் இந்திய விஞ்ஞானியான ஜகதீஷ் சந்திரபோஸ் , சமூக சேவகியும் எழுத்தாளரும் ஆசிரியையும் சுவாமி விவேகானந்தரின் முதன்மை சீடருமான சகோதரி நிவேதிதை ஆகியோருடன் தொடர்பு கொண்டிருந்தார் . இவருக்கு 1957ஆம் ஆண்டு இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது
# பாசிசுவர் சென்

## ஆரம்ப கால வாழ்க்கை

சென், 1887 இல் வங்காளத்தின் பிஷ்ணுபூர் பகுதியில் , வங்காளத்தின் பாங்குரா மாவட்டத்தைச் சேர்ந்த கொல்கத்தா பல்கலைக்கழகத்தின் முதல் பட்டதாரியான இராமேசுவர் சென் என்பவருக்கும் பிரசன்னமயி தேவி என்பவருக்கும் கனாகப் பிறாந்தார். சென்னின் அண்ணன் சுரேசுவர் சென் சாரதா தேவியின் தீவிர பக்தர். இவரது தந்தையின் அகால மரணம் காரணமாக, குடும்பம் நிதி நெருக்கடியில் இருந்தது. இவர், (அல்லது போஷி தனது பிற்கால வாழ்க்கையில் அறியப்பட்டதால்), ராஞ்சியிலுள்ள தனது சகோதரியுடன் தங்கியிருந்து பள்ளிக் கல்வியை முடித்தார். கொல்கத்தாவில் உள்ள புனித சேவியர் கல்லூரியில் இளம் அறிவியலில் பட்டம் பெற்றார். இராமகிருஷ்ணா ஆணைக்கு இவரது நண்பர் பிபூதி பூஷோன் கோஷ் இவரை அறிமுகப்படுத்தினார். விவேகானந்தரின் நேரடி துறவற சீடரான குப்தா மகாராஜ் என்றும் அழைக்கப்படும் சுவாமி சதானந்தாவுடன் இவர் நெருக்கமாக தொடர்பு கொண்டிருந்தார். போஷி சாரதா தேவியுடன் சில புகைப்படங்களையும் எடுத்தார்.
# ஜிமின் (பாடகர்)

**பார்க் ஜி-மின்** (கொரியம்: 박지민; பிறப்பு: அக்டோபர் 13, 1995), அல்லது ஜிமின் என பெயருடைய இவர், தென் கொரிய பாடகர், பாடலாசிரியர் மற்றும் நடனக் கலைஞர் ஆவார். இவர் 2013 ஆம் ஆண்டில், பிக் ஹிட் என்டர்டெயின்மென்ட் என்ற பதிவு நிறுவனத்தின் கீழ் தென் கொரிய ஆண்கள் இசைக்குழு பிடிஎஸ் உறுப்பினராக அறிமுகமானார்.
# சித்தேசுவர் வர்மா

**சித்தேஷ்வர் வர்மா** (*Siddheshwar Varma*) (1887-1985) ஓர் இந்திய மொழியியலாளரும், ஒலியியலிலும், இலக்கணத்திலும் அறிஞராக இருந்தார். 30க்கும் மேற்பட்ட மொழிகளைப் பற்றிய அறிவுக்கு பெயர் பெற்றவர். இவர் இந்தியாவிற்கான சர்வதேச ஒழுக்கக் கல்வி காங்கிரசின் செயலாளராகவும், (1923) த பலேசி டையலாக்ட், கோஸின் சொற்களஞ்சியம்: ஜம்மு-காஷ்மீரின் வடமேற்கு இமயமலை பேச்சுவழக்கு, சித்த-பாரதம்; இந்தியவியலின் ஜெபமாலை ,27-வடமேற்கு இமயமலை கிளைமொழிகளின் பஹாரி அகராதி போன்ற புத்தகங்களை எழுதியவராகவும் இருந்தார். இலக்கியம் மற்றும் கல்விக்கு இவர் செய்த பங்களிப்புகளுக்காக 1957ஆம் ஆண்டில் இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது.  
டோக்ரியை ஒரு தொனி நிலையிலிருந்து பிரதான மொழியாக உயர்த்த உதவிய வர்மா, 1985 ஆகஸ்ட் 17 அன்று தனது 97 வயதில் இறந்தார்.
# சித்தேசுவர் வர்மா

## விருதுகளும் கௌரவங்களும்

இந்தியாவின் மூன்றாவது மிக உயர்ந்த விருதுக்கு 1957 குடியரசு தின கௌரவப் பட்டியலில் இவரைச் சேர்த்து பத்ம பூசன் விருது வழங்கி இவரை இந்திய அரசு கௌரவித்தது.
# சித்தேசுவர் வர்மா

## இதையும் காண்க

சத்ய விரத சாத்திரி
# 2021 ஐரோப்பிய வெள்ளம்

**2021 ஐரோப்பிய வெள்ளம்** (2021 European Floods) என்பது 2021 சூலை 14 அன்று தொடங்கிய கடுமையான வெள்ளத்தின் தொடர்ச்சியாகும். இவை முக்கியமாக பெல்ஜியம், ஜெர்மனி, லக்சம்பர்க், நெதர்லாந்து மற்றும் சுவிட்சர்லாந்தில் பல நதிப் படுகைகளை பாதித்துள்ளன. குறிப்பாக, செருமனியில் சேதம் கடுமையானதாகும். இந்த வெள்ளத்தின் காரணமாக குறைந்தது 171 பேர் இறந்துள்ளனர். இதில் செருமனியில் 143 பேரும் பெல்ஜியத்தில் 27 பேரும் மற்றும் இத்தாலியில் ஒருவரும் அடங்குவர். மேலும், சூலை 16 ஆம் தேதியன்று நிலையில் 1,300 பேர் எங்கிருக்கின்றனர் என்று கண்டறியப்படவில்லை.
# 2021 ஐரோப்பிய வெள்ளம்

## மழை

2021 சூலை 14-15 அன்று, மேற்கு ஜெர்மனி மற்றும் அண்டை நாடான நெதர்லாந்து, பெல்ஜியம் மற்றும் லக்சம்பர்க் முழுவதும் பலத்த மழை பெய்தது. ஒரு புயல் சின்னம் பிரான்சிலிருந்து கிழக்கு நோக்கி ஜெர்மனிக்கு நகர்ந்து இரண்டு நாட்கள் இப்பகுதியில் நிலை கொண்டிருந்தது. ஜெர்மனியில் வடக்கு ரைன்-வெஸ்ட்பாலியா மற்றும் ரைன்லேண்ட்-பாலாட்டினேட் ஆகியவற்றில் மழைப்பொழிவு மிகவும் தீவிரமாக இருந்தது. அங்கு மழைப்பொழிவானது சராசரியாக 100 மி.மீ முதல் 150 மி.மீ (3.9 அங்குலம் முதல் 5.9 அங்குலம்) வரையில் இருந்தது. இந்த மழையளவு ஒரு மாதத்திற்கும் மேலான மழையளவிற்கு சமம் ஆகும். ரீஃபர்ஷெய்டில், 207 மி.மீ (8.1 அங்குலம்) மழைப்பொழிவு ஒன்பது மணி நேர காலத்திற்குள் இருந்தது. அதே நேரத்தில் கோல்னில் 24 மணி நேரத்தில் 154 மிமீ (6.1 அங்குலம்) மழைப்பொழிவு இருந்தது. ஜெர்மன் வானிலை சேவையின் கூற்றுப்படி, பாதிக்கப்பட்ட சில பகுதிகளில் 100 ஆண்டுகளுக்கும் மேலாக இந்த அளவு மழை பெய்யவில்லை. மேற்கு ஐரோப்பாவில் சாதனையளவு மழைப்பொழிவால் 2021 சூலை 14 அன்று பெல்ஜியம், செருமனி, நெதர்லாந்து மற்றும் சுவிட்சர்லாந்தில் வெள்ளம் தொடங்கியது. இதனால் பல ஆறுகள் தங்கள் கரைகளை உடைத்துக் கொண்டு ஓடின.
# 2021 ஐரோப்பிய வெள்ளம்

## பாதிப்பு

செருமனியில் 143 பேர், இத்தாலியில் ஒருவர், பெல்ஜியத்தில் 27 பேர் உட்பட வெள்ளத்தால் 171 பேர் இறந்துள்ளனர். வாழ்நாள் நினைவுக்காலத்தில் செருமனியில் ஏற்பட்ட மிக மோசமான இயற்கை பேரழிவாக இந்த வெள்ளப்பெருக்கு அமைகிறது. சூலை 13 அன்றைய நிலையில் செருமனியில் 1,300 பேரைக் காணவில்லை.
# 2021 ஐரோப்பிய வெள்ளம்

## பாதிப்பு

### பெல்ஜியம்

சூலை 15 ம் தேதி, சுமார் 200,000 மக்கள் தொகை கொண்ட பெல்ஜியத்தின் மூன்றாவது பெரிய நகர்ப்புறப் பகுதியான லீஜில் வசிப்பவர்கள் அனைவரும் மியூசே ஆறு அதன் கரைகளை உடைக்கக்கூடும், அணைப் பாலம் இடிந்து விழக்கூடும் என்ற அச்சத்தின் காரணமாக வெளியேறுமாறு வலியுறுத்தப்பட்டது. சூலை 15 ஆம் தேதி வரை, லீஜின் நகர மையத்திற்குள் எந்த வாகனங்களும் அனுமதிக்கப்படவில்லை. வெளியேற்றத்தின் ஒரு பகுதியாக மட்டுமே போக்குவரத்து அனுமதிக்கப்பட்டது. சூலை 16 க்குள், லிம்பர்க் மாகாணத்தில் உள்ள பல சிறிய நகராட்சிகளின் மக்களையும் வெளியேற்ற உத்தரவு பிறப்பிக்கப்பட்டது. கூடுதலாக, பலத்த வெள்ளம் காரணமாக, லீஜ் மற்றும் நாமூர் மாகாணங்களில் உள்ள பல நகராட்சிகள் குடிநீர் இல்லாமல் இருந்தன. வல்லோனியா பகுதியில் உள்ள அனைத்து தொடருந்து சேவைகளும் நிறுத்தப்பட்டன, மேலும், சுமார் 21,000 பேர் இப்பகுதியில் மின்சாரம் துண்டிக்கப்பட்ட நிலையில் இருந்தனர். க்ரூபாண்டில் ஒரு பயணிகள் தொடருந்து தடம் புரண்டது. தொடருந்து வலையமைப்பின் ஒட்டுமொத்த சேதங்களை சரிசெய்ய பல வாரங்கள் ஆகும் என்று மதிப்பிடப்பட்டுள்ளது.
# 2021 ஐரோப்பிய வெள்ளம்

## பாதிப்பு

### ஜெர்மனி

இந்த வெள்ளங்கள் ஜெருமனியின் வாழ்நாள் ஆய்வுக்காலத்தில் மிக மோசமான அழிவினை ஏற்படுத்தியதாக இருந்துள்ளது. சூலை 16 ஆம் நாள் அன்றைய நிலையில், 1,300 நபர்கள் இருக்கும் இடம் அறியப்படாமல் காணமல் போனவர்களாக உள்ளனர், சில இடங்களில் பகுதியளவில் அலைபேசி வலையமைவு வீழ்ந்து போனதால் தொலைந்து போனவர்களைத் தொடர்பு கொள்வது என்பது சிரமமான காரியமாக உள்ளது. 15000 எண்ணிக்கையிலான காவலர்கள், படைவீரர்கள் மற்றும் அவசர சேவைப் பணியாளர்கள் தேடுதல் மற்றும் மீட்புப் பணிகளில் களமிறக்கப்பட்டுள்ளனர்.
# 2021 ஐரோப்பிய வெள்ளம்

## பாதிப்பு

### இத்தாலி

புயல்கள் வடகிழக்கு இத்தாலியையும் அடைந்து விவசாயப் பயிர்களுக்கு சேதம் விளைவித்தன. டிரென்டினோ-ஆல்டோ அடிஜில் காற்றினால் விழுந்த மரம் ஒன்று கம்பி வடத்தில் இயங்கும் இழுவை வண்டியை சேதப்படுத்தியது. மேலும், பல சாலைகள் போக்குவரத்திற்கு கிடைக்காமல் முடங்கியுள்ளன. வெனிடோவில் இந்தப் புயல், வெள்ளம் காரணமாக ஒருவர் இறந்துள்ளார்.
# 2021 ஐரோப்பிய வெள்ளம்

## வெள்ளமும் காலநிலை மாற்றமும்

இந்த எதிர் பாராத வெள்ளம், பசிபிக் வடமேற்கு மற்றும் வடக்கு ஐரோப்பாவில் வெப்ப அலைகளைத் தொடர்ந்து நிகழ்ந்ததால், காலநிலை மாற்றத்திற்கான சாத்தியமான தொடர்பை மதிப்பீடு செய்ய விஞ்ஞானிகளைத் தூண்டியது. வெள்ளத்திற்கு முன்னர், காலநிலை மாற்றத்தின் விளைவாக மோசமான வானிலை நிகழ்வுகள் நடைபெறும் என்று விஞ்ஞானிகள் எச்சரித்திருந்தனர். இத்தகைய தீவிர நிகழ்வுகளாக, கடுமையான மழைப்பொழிவுகள் அடங்கும் என்றும், வளிமண்டலத்தின் வெப்பநிலையின் அதிகரிப்பு அதிக நீராவியை உறிஞ்சுவதற்கு வழிவகுக்கும் எனவும், இதன் விளைவாக அதிக மழை பெய்யும் என்றும் தெரிவிக்கப்பட்டது. காலநிலை மாற்றத்தின் விளைவாக *அதிவேகக் காற்றுப்புனல்* ஒழுங்கற்றதாக மாறியிருக்கலாம் என்றும், இது தீவிர வானிலை நிகழ்வுகளுக்கு வழிவகுக்கும் என்றும் தெரிவிக்கப்பட்டது. இருப்பினும், வெள்ளம் ஏற்படுவதில் காலநிலை மாற்றத்தின் பங்கினைப் புரிந்து கொள்ள ஆராய்ச்சியும் காலநிலைத் தரவுகளில் பகுப்பாய்வும் தேவை. ஆர்க்டிக் பனியின் இழப்புகள் பலவீனமான அதிவேகக் காற்றுப்புனல் அதிக தீவிரமான வானிலைக்கு வழிவகுக்கும் என்று போட்ஸ்டாம் பல்கலைக்கழகத்தின் ஸ்டீபன் ரஹ்ம்ஸ்டோர்ஃப் எச்சரித்தார். "இந்த விவேகமான காலநிலை அமைப்புடன் நாம் விளையாடக்கூடாது என்றும் தெரிவித்தார். போலோக்னா பல்கலைக்கழகத்தின் காலநிலை ஆய்வாளரும், காலநிலை மாற்றம் குறித்த யூரோ-மத்திய தரைக்கடல் மைய அறக்கட்டளையின் தலைவருமான அன்டோனியோ நவர்ரா, வளிமண்டலத்தில் கார்பன் டை ஆக்சைடு செறிவு அதிகரிப்பதற்கும், வறண்ட காலத்திற்கும், வெள்ளம், வெப்ப அலைகள் மற்றும் அதிர்வெண் மற்றும் தீவிரத்திற்கும் இடையே ஒரு தெளிவான தொடர்பு இருப்பதாக கூறினார்.  
வெள்ளப்பெருக்குக்குப் பின்னர், உலக வானிலை அமைப்பின் செய்தித் தொடர்பாளர் காலநிலை மாற்றத்திற்கு எதிராக மேலும் நடவடிக்கை எடுக்க வேண்டும் என்று அழைப்பு விடுத்தார்.
# ஜஹாங்கிர் காந்தி

**சர் ஜஹாங்கிர் காந்தி** (*Jehangir Ghandy*) (18 நவம்பர் 1896 - 17 ஏப்ரல் 1972) ஓர் இந்திய தொழிலதிபர் ஆவார். இவர் ஜம்சேத்பூரில் டாட்டா ஸ்டீலைக் கட்டமைத்த பெருமைக்குரியவர். இவருக்கு 1958இல் பத்ம பூசண் விருது வழங்கப்பட்டது. 1941ஆம் ஆண்டில் இந்திய சாம்ராஜ்யத்தின் தோழராக (CIE) கௌரவிக்கப்பட்ட இவர் 1945 இல் வீரத்திருத்தகை ஆனார். இவர் 1952ஆம் ஆண்டில் பிராந்திய இராணுவத்தில் கௌரவ லெப்டினன்ட் கர்னலாகவும், ஏப்ரல் 1957இல் கெளரவ கர்னலாகவும் நியமிக்கப்பட்டார். 1964ஆம் ஆண்டில், கொலம்பியா பல்கலைக்கழகம் பட்டதாரி பள்ளி வணிகத்தின் 50 வது ஆண்டு விழாவை முன்னிட்டு இவருக்கு கௌரவ சட்ட முனைவர் பட்டம் வழங்கியது.
# தேசத் துரோகம்

ஒரு நாட்டின் அரசுக்கு எதிராகப் பேசுதல், எழுதுதல், அரசை அவமதிக்கும விதத்தில் நடத்தல் அல்லது அவ்வாறு நடப்பவர்களை ஊக்குவித்தல், கிளர்ச்சி செய்தல் போன்ற செயல்கள் தேசத்துரோகமாகக் கருதப்படுகின்றன.  
1870-இல் பிரித்தானிய இந்தியாவில் தேசத்துரோக வழக்கு சட்டத்தை இயற்றிய ஐக்கிய இராச்சியம், 2009-ஆம் ஆண்டு இந்தச் சட்டத்தைத் தங்கள் நாட்டு நீதித்துறையில் இருந்தே நீக்கிவிட்டது.
# தேசத் துரோகம்

## தேசத்துரோக வழக்கு

பிரித்தானிய இந்திய அரசு 1860-ஆம் ஆண்டில் இந்திய தண்டனைச் சட்டம் இயற்றப்பட்ட போது, 124ஏ பிரிவு சேர்க்கப்படவில்லை. பின்னர் 1870-ஆம் ஆண்டு சிறப்பு மசோதா இயற்றப்பட்டு, இந்திய தண்டனைச் சட்டத்தில் பிரிவு 124ஏ இணைக்கப்பட்டது. இந்திய தண்டனைச் சட்டத்தில் 124ஏ பிரிவுதான் தேசத்துரோகத்தை வரையறுக்கிறது. இந்திய அரசியலமைப்புச் சட்டத்தால் உருவாக்கப்பட்ட அரசுக்கு எதிராகப் பேசுதல், எழுதுதல், அரசை அவமதிக்கும விதத்தில் நடத்தல் அல்லது அவ்வாறு நடப்பவர்களை ஊக்குவித்தல் போன்ற செயல்கள் தேசத்துரோகமாகக் கருதப்படுகின்றன.
# தேசத் துரோகம்

## தேசத்துரோகக் குற்றத்திற்கான தண்டனைகள்

தேசத்துரோக வழக்கு பதியப்பட்டால், பிணையில் வெளி வர முடியாது. குற்றச்சாட்டு உறுதி செய்யப்பட்டால், 3 ஆண்டுகள் குறைந்தபட்ச தண்டனையாகவும் அதிகபட்சமாக ஆயுள் தண்டனையும் கிடைக்கலாம். சில சமயங்களில் அபராதமும் விதிக்கப்படும். அரசுப் பணிகளில் சேரமுடியாது. பாஸ்போர்ட்டை நிரந்தரமாகவோ அல்லது தேவைப்படும் போதோ, நீதிமன்றத்தில் ஒப்படைக்க வேண்டும்.
# தேசத் துரோகம்

## பின்னணி

இந்தியர்களை அடக்கி வைக்கவே தேசத்துரோகச் சட்டத்தை பிரித்தானிய இந்திய ஆட்சியாளர்கள் திட்டமிட்டு இயற்றினர் என மகாத்மா காந்தி கருத்து தெரிவித்தார். இந்தியாவை ஆண்ட பிரித்தானிய ஆட்சிக் காலத்தில்தான் பத்திரிகையாளர்கள் மீது தாறுமாறாக தேசத்துரோக வழக்குகள் பாய்ந்துள்ளன. 1891-ஆம் ஆண்டு `பங்கோபாஸி' என்ற பத்திரிகையின் ஆசிரியராக இருந்த ஜோகேந்திர சந்திரபோஸ் மீது தேசத்துரோக வழக்கு பாய்ந்தது. பால கங்காதர திலகர் நடத்திய **கேசரி** பத்திரிகையில் தொடர்ந்து பிரித்தானிய இந்திய அரசுக்கு எதிராகக் கட்டுரைகளை வெளியிட்டு வந்தார். 1897, 1909, 1916 ஆகிய ஆண்டுகளில் மூன்று முறை திலகர் மீது தேசத்துரோக வழக்குகள் போடப்பட்டது.
# தேசத் துரோகம்

## இந்தியாவில் தேசத் துரோகம்

பிரித்தானிய இந்திய அரசுக்கு எதிராக இருந்தவர்களைத் `தேசத்துரோகிகள்' என்று அழைத்தனர். பகத்சிங் போன்றவர்கள் தேசத்துரோகிகள் என பிரித்தானிய அரசு அழைத்தனர். தேசத் துரோக வழக்கில் திலகர் 18 மாதங்கள் சிறையில் அடைக்கப்பட்டார். 1922-ம் ஆண்டு மகாத்மா காந்தி, யங் இந்தியா இதழில் பிரித்தானிய அரசுக்கு எதிராகக் கட்டுரை எழுதினார். இதையடுத்து, காந்தி மீதும் `யங் இந்தியா' வெளியீட்டாளர் சங்கர்லால் பாங்கர் மீதும் இந்தச் சட்டம் பாய்ந்தது. ``இந்தியர்கள் மீது அடக்குமுறையைப் பாய்ச்சுவதற்காகவே இந்தச் சட்டம் திட்டமிட்டு வடிவமைக்கப்பட்டுள்ளது'' என்று காந்தி, 124ஏ பிரிவு குறித்து கூறியுள்ளார். ஜவகர்லால் நேரு இச்சட்டப் பிரிவு 124ஏ ஏற்றுக்கொள்ள முடியாத மிகவும் ஆட்சேபனைக்குரிய சட்டம் எனத் தெரிவித்துள்ளார்.
இந்தியர்களை அடக்கி வைக்கவே தேசத்துரோகச் சட்டத்தை பிரித்தானிய இந்திய ஆட்சியாளர்கள் திட்டமிட்டு இயற்றினர் என மகாத்மா காந்தி கருத்து தெரிவித்தார். தேசத் துரோக வழக்கில் வ. உ. சிதம்பரம்பிள்ளை 1908 முதல் 1912 முடிய வரை சிறையில் அடைக்கப்பட்டார். 2003-ஆம் ஆண்டில் விசுவ இந்து பரிசத் பொதுச் செயலாளர் பிரவீன் தொகாடியா தேசத் துரோக வழக்கில் கைது செய்யப்பட்டார்.  
2010-இல் எழுத்தாளர் அருந்ததி ராய் காஷ்மீர் பிரிவினைவாதம் மற்றும் மாவோயிஸ்டுகளுக்கு ஆதரவாகவும், இந்திய அரசுக்கு எதிராகவும் எழுதியதற்கு தேசத் துரோக வழக்கில் குற்றம் சாட்டப்பட்டார்.
# தேசத் துரோகம்

## தேசத் துரோக சட்டம் குறித்தான விமர்சனங்கள்

### ஆதரவான கருத்துக்கள்

இந்திய தண்டனைச் சட்டம், பிரிவு 124 ஏ தேசப் பிரிவினைவாதிகள் மற்றும் தீவிரவாதிகளுக்கு எதிராகப் பயன்படுத்தப்படுகிறது. வன்முறை மற்றும் சட்டவிரோதமாக அரசை அகற்றுவதற்கான முயற்சிகள் நடந்தால், அவற்றிலிருந்து மக்களால் தேர்ந்தெடுக்கப்பட்ட அரசாங்கத்தை இந்தச் சட்டம் பாதுகாக்கிறது. அரசின் நிலையான தன்மை, தேசத்தின் ஒற்றுமைக்கும் பொருளாதாரத்துக்கும் முக்கியமானதாகும். நீதிமன்ற அவமதிப்பு செய்தால், தண்டனை வழங்கப்படுவது போல அரசை அவமதித்தால் தண்டனை கிடைக்கும் என்பதை இந்தச் சட்டம் உறுதி செய்கிறது' என இதன் ஆதரவாளர்கள் கருதுகின்றனர். பல மாநிலங்களில் மாவோயிஸ்ட்டுகள் கிளர்ச்சி செய்து வருகின்றனர். இவர்கள் அரசைக் கவிழ்க்க முயன்று, பல்வேறு கிளர்ச்சிகளில் ஈடுபடுவதாகக் கூறப்படுகிறது. இவற்றைத் தடுத்து, அரசை நிலைநாட்ட இந்தச் சட்டம் பயன் படுத்தப்படுவதாக இதன் ஆதரவாளர்கள் தெரிவிக்கின்றனர்.  
3 சூலை 2019 அன்று நாடாளுமன்றத்தில் பேசிய உள்துறை இணையமைச்சர் நித்யானந்த் ராய், ``எந்தக் காரணத்தைக் கொண்டும் தேசத்துரோக சட்டம் ரத்து செய்யப்படாது, தேச விரோத, பிரிவினைவாத மற்றும் பயங்கரவாதிகளைத் திறம்பட எதிர்த்துப் போராடுவதற்காகவே இந்தச் சட்டம் உருவாக்கப்பட்டுள்ளது'' என்றார்.
# தேசத் துரோகம்

## தேசத் துரோக சட்டம் குறித்தான விமர்சனங்கள்

### எதிர் கருத்துகள்

தேசத்துரோகச் சட்டம், காலனிய ஆதிக்கத்தின் நினைவாக இன்னும் இந்தியாவில் இருந்து கொண்டிருக்கிறது. ஜனநாயக நாட்டுக்கு இதுபோன்ற சட்டங்கள் பொருந்தாது. இந்திய அரசியலமைப்புச் சட்டம் தன் குடிமக்களுக்குத் தந்த பேச்சு சுதந்திரத்தை இந்தச் சட்டம் பறிக்கிறது' என்று இந்தச் சட்டத்தை எதிர்ப்பவர்கள் கூறுகின்றனர். அரசின் கருத்துக்கு எதிராக நிலைப்பாட்டைக் கொண்டிருப்பது, விவாதம் நடத்துவது ஜனநாயகத்திற்குத் தேவையான அத்தியாவசியமான விஷயங்கள். ஆட்சியாளர்களைக் கேள்வி கேட்கும் உரிமை, விமர்சிக்கும் உரிமை மக்களின் அடிப்படைத் தேவை. ``தேசத்துரோக வழக்கை வைத்து இந்தியர்கள் மீது அடக்குமுறையை ஏவிய, பிரிட்டன் தன் நாட்டில் தேசத்துரோக சட்டத்தையே ரத்து செய்து விட்டது. இந்தியாவில் இந்தச் சட்டம் இன்னும் பயன்பாட்டில் இருப்பது ஏன்?" என்கிற கேள்வியும் இந்தச் சட்டத்தை எதிர்ப்பவர்களிடம் எழுகிறது.
# தமிழ் (நடிகர்)

**தமிழ்** என்பவர் தமிழ்த் திரைப்படங்களில் நடிக்கும் ஓர் இந்திய நடிகர் ஆவார். இவரை பக்கோடா பாண்டி என்றும் அழைப்பர். குழந்தை நட்சத்திரமாக நடிக்கத் தொடங்கி தற்போது நாயகனாக திரைப்படங்களில் நடித்துவருகிறார்.
# தமிழ் (நடிகர்)

## தொழில்

தமிழ் 2009 இல் *பசங்க திரைப்படத்தில் குழந்தை நட்சத்திரமாக நடித்தார். மெரினா (2012), Aiyaa (2012) மற்றும் கோலி சோடா (2014). ஆகிய படங்களில் நடித்துள்ளார். என் ஆளோட செருப்பை காணாம் என்ற திரைப்படத்தில் நாயகனாக நடித்துள்ளார்.*
# தமிழ் (நடிகர்)

## திரைப்படவியல்

- *குறிப்பிடப்படாவிட்டால், எல்லா படங்களும் தமிழில் உள்ளன.*  
| 2009 | *பசங்க* | குழந்தைவேலு |  |
| --- | --- | --- | --- |
| 2012 | *மெரினா* | அம்பிகாபதி |  |
| *அய்யா* | பக்கோடா பாண்டி | இந்தி படம் |  |
| 2014 | *கோலி சோடா* | சீதாப்பா |  |
| 2015 | *வஜ்ரம்* | பாண்டி |  |
| *அகத்திணை* | அயனருவின் நண்பர் |  |  |
| *இந்தியா பாகிஸ்தான்* | தீனா |  |  |
| *கமர் கட்டு* |  |  |  |
| *பசங்கா 2* | புல்லி | விருந்தினர் தோற்றம் |  |
| 2017 | *என் ஆலோடா செருப்பா கானோம்* | கிருஷ்ணன் |  |
| 2018 | *கடைகுட்டி சிங்கம்* | ஆசிரியரின் பேரன் |  |
| 2019 | *சகா* | கதிர் |  |
| 2019 | *நம்ம வீட்டு பிள்ளை* | கோத்ராவின் கணவர் | } |
# கமலேந்துமதி ஷா

இந்திய-சப்பானிய சமாதான ஒப்பந்தத்தின்போது இந்தியத் தூதர், சப்பானிய வெளியுறவு அமைச்சர் கத்சௌ ஒகாசகியுடன் கை குலுக்கும் நிகழ்ச்சியின்போது இந்தியக் குடியரசுத் தலைவர் இராசேந்திர பிரசாத்துடன் கமலேந்துமதி ஷா]]
**கமலேந்துமதி ஷா** (*Kamalendumati Shah*) (இறப்பு: 1999) ஓர் இந்திய அரசியல்வாதியும், சமூக சேவகரும், இந்திய நாடாளுமன்ற உறுப்பினரும் ஆவார். இன்றைய உத்தராகண்டம் மாநிலத்தின் தெக்ரி கர்வால் மாவட்டத்த்தைச் சேர்ந்த இவர், நாடாளுமன்ற அரசியலில் தீவிரமாக செயல்பட்டவர் என்று அறியப்படுகிறது. சமுதாயத்திற்கு இவர் செய்த பங்களிப்புகளுக்காக 1958ஆம் ஆண்டில் இந்தியாவின் மூன்றாவது மிக உயர்ந்த இந்திய குடிமை கௌரவமான பத்ம பூசண் விருது வழங்கப்பட்டது. இவர் ஜூலை 15, 1999 அன்று மூளை புற்றுநோயால் இறந்தார்.
# வஜ்ரம் (2015 திரைப்படம்)

**வஜ்ரம்** 2015 இல் வெளிவந்த தமிழ் நகைச்சுவை-நாடக படம் திரைப்படம் ஆகும். இப்படத்தை ரமேஷ் செல்வன் இயக்கினார்.  
இத்திரைப்படம் ஊழல் மந்திரி மீது பழிவாங்க விரும்பும் நான்கு சிறுவர்களைச் சுற்றி படம் சுழல்கிறது. இதில் கிஷோர், ஸ்ரீ ராம், பாண்டி, குட்டிமானி ஆகியோர் முக்கிய வேடங்களில் நடித்துள்ளனர், பாண்டி ரவி, ஜெயப்பிரகாசு, தம்பி ராமையா, மற்றும் பவானி ரெட்டி ஆகியோர் துணை வேடங்களில் நடித்தனர். இப்படத்திற்கு எப். எஸ். பைசல் இசை அமைத்திருந்தார். ஏ. ஆர் குமரேசன் படத்தொகுப்பு செய்தார். இத்திரைப்படம் 27 பிப்ரவரி 2015 அன்று வெளியிடப்பட்டது.
# வஜ்ரம் (2015 திரைப்படம்)

## நடிகர்கள்

- கிஷோர் - அரவிந்
- ஸ்ரீ ராம் - மதுரை
- தமிழ் - பாண்டி
- குட்டிமானியாக குட்டிமானி
- பாண்டி ரவி - போலீஸ் அதிகாரி
- அமைச்சர் செல்வநாயகமாக ஜெயபிரகாஷ்
- தம்பி ராமையா - தம்பி ராமையா
- யஜினியாக பவானி ரெட்டி
- மயில்சாமி அண்ணாமலை
- கலெக்டராக ஓ. ஏ. கே. சுந்தர்
# வஜ்ரம் (2015 திரைப்படம்)

## தயாரிப்பு

பசங்க, கோலி சோடாவுக்குப் பின் அதில் நடித்த நான்கு நடிகர்களும் மீண்டும் வஜ்ரமில் இணைந்தனர். புதுமுகம் பவானி ரெட்டி பெண் கதாபாத்திரத்தில் நடித்தார். இப்படத்தில் ஜெயபிரகாஷ் எதிர்மறை வேடத்தில் நடித்துள்ளார். தம்பி ராமையா ஒரு துணை கதாபாத்திரத்தில் நடித்தார். படப்பிடிப்பு அசாம் காடுகளில் நடைபெற்றது.
# வஜ்ரம் (2015 திரைப்படம்)

## வெளியீடு

படத்தின் செயற்கைக்கோள் உரிமைகள் ராஜ் டிவிக்கு விற்கப்பட்டன. இந்த படத்திற்கு அதிக வன்முறை இடம் பெற்றமை காரணமாக இந்திய தணிக்கை வாரியம் "ஏ" சான்றிதழ் வழங்கியது, இருப்பினும் அது மீண்டும் தணிக்கை செய்யப்பட்டு "யு" சான்றிதழ் வழங்கப்பட்டது.
# இருஸ்தம் ஜல் வக்கில்

**இருஸ்தம் ஜல் வக்கில்** (ஜூலை 17 1911 - 20 நவம்பர் 1974) ஓர் இதய மருத்துவராவார் மருத்துவத்துறைக்கு இவர் ஆற்றிய பங்களிப்பாக இந்திய அரசு இவருக்கு 1958இல் பத்ம பூஷன் விருது வழங்கி கௌரவித்தது.இவர், ஆல்பர்ட் லஸ்கர் விருது வென்ற முதல் இந்தியராவார்.  
1911இல் மும்பையில் பிறந்த வக்கில் இலண்டனில் மருத்துவக் கல்வியை முடித்தார். உயர் இரத்த அழுத்தத்தைக் கட்டுப்படுத்த ரெசர்பைன் என்ற மருந்தைப் பயன்படுத்துவதற்கு இவர் முன்னோடியாக இருந்தார். தென்கிழக்கு ஆசியாவினைச் சார்ந்த சர்பகந்தி என்ற மூலிகைச் செடியிலிருந்து ரெசர்பைன் தயாரிக்கப்படுகிறது. இது பின்னர் மனப்பித்து சிகிச்சைக்கு பயன்படுத்தப்பட்டது.
# இருஸ்தம் ஜல் வக்கில்

## எழுதிய புத்தகங்கள்

- Clinical Diagnosis
- Textbook of Medicine
- The romance of healing and other essays
- Heart in Health and Disease
# இருஸ்தம் ஜல் வக்கில்

## பெற்ற விருதுகள்

- 1958 பத்ம பூசண்
- 1959 சர்வதேச ஆல்பர்ட் லஸ்கர் விருது
- 1965 சாந்தி சுவரூப் பட்நாகர் விருது
- 1969 மரு. பி. சி. ராய் விருது
- 1971 இந்தியாவின் இருதயவியல் சங்கத்தின் நினைவு பரிசு
- 1973 முதல் தன்வந்தரி விருது
# பவானி ரெட்டி

**பவானி ரெட்டி** (*Pavani reddy*) என்பவர் ஓர் இந்திய வடிவழகியும், நடிகையும் ஆவார். இவர் தமிழ்த் தொலைக்காட்சித் தொடரான *சின்ன தம்பியில்* கதாநாயகியாக நடித்தார்.
# பவானி ரெட்டி

## தொழில்

பவானி தன்னுடைய 21 வயதில் வடிவழகியாகத் தனது வாழ்க்கையைத் தொடங்கினார். இவர் 2015-இல் ரெட்டை வால் குருவி என்ற திரைப்படத்தில் முதன்முதலாக நடித்தார். 2016-இல், *ஈ.எம்.ஐ-தவணை முறை வாழ்க்கை* படத்திலும் நடித்திருந்தார். 2017-இல், *சின்ன தம்பி* தொலைக்காட்சித் தொடரில் நாயகியாக நடித்ததில் பாராட்டுகளைப் பெற்றார்.  
2019-இல், *ராசாத்தி* என்ற தொலைக்காட்சித் தொடரில் ஒரு முன்னணிக் கதாபாத்திரத்தில் நடித்தார். ஆனால் அவருக்குப் பதிலாக டெப்ஜனி மொடக் நியமிக்கப்பட்டார்.
# பவானி ரெட்டி

## தனிப்பட்ட வாழ்க்கை

பவானி ரெட்டி தெலுங்கு நடிகர் பிரதீப் குமாரை 2017-இல் திருமணம் செய்து கொண்டார்.
# பவானி ரெட்டி

## திரைப்படவியல்

| 2012 | *லாக்இன்* | சீமா | இந்தி |  |
| --- | --- | --- | --- | --- |
| *டபிள் டிரபிள்* | பிரியா | தெலுங்கு |  |  |
| *டிரீம்* | அண்டை |  |  |  |
| 2014 | *தி எண்ட்* | தெலுங்கு |  |  |
| 2015 | *வஜ்ரம்* | யஜினி | தமிழ் |  |
| 2016 | *லஜ்ஜா* | தெலுங்கு |  |  |
| *இனி அவனே* | தமிழ் |  |  |  |
| 2017 | *465* | ஜெயின் மனைவி | தமிழ் |  |
| *மொட்ட சிவா கெட்ட சிவா* | அபிராமியின் மகள் |  |  |  |
| 2019 | *ஜூலை காற்றில்* | நடாஷா |  |  |
| 2023 | துணிவு | ருக்மணி | தமிழ் | } |
# பவானி ரெட்டி

## தொலைக்காட்சி

| ஆண்டு | திரைப்படம் | கதாபாத்திரம் | தொலைக்காட்சி | மொழி | குறிப்பு |
| --- | --- | --- | --- | --- | --- |
| 2014 | *நேனே அயனா அருகுரு அதலலு* | அனசூயா | ஜீ தெலுங்கு | தெலுங்கு மொழி | அறிமுகம் |
| 2014 | *அக்னிபூலு* | ஜெமினி தொலைக்காட்சி |  |  |  |
| 2015 | *நா பேரு மீனாட்சி* | சுவேதா | ஈடிவி தெலுங்கு |  |  |
| 2015-2016 | *ரெட்டை வால் குருவி* | வெண்ணிலா | விஜய் தொலைக்காட்சி | தமிழ் |  |
| 2015-2016 | *பாசமலர்* | பாரதி | சன் தொலைக்காட்சி |  |  |
| 2016 | *ஈஎம்ஐ - தவனை முறை வாழ்க்கை* | தாரா | சன் தொலைக்காட்சி |  |  |
| 2017-2019 | *சின்னத் தம்பி* | நந்தினி | ஸ்டார் விஜய் |  |  |
| 2018 | *நீலக்குயில்* | ராணி | ஏஷ்யாநெட் | மலையாளம் | லதா சங்கராஜால் மாற்றப்பட்டது |
| 2019 | *ராசாத்தி* | ராசாத்தி | சன் தொலைக்காட்சி | தமிழ் | டெப்ஜனி மொடக் மாற்றினார் |
| 2020-Present | * ஸ்ரீமதி * | சுஜாதா | } |  |  |
# பவானி ரெட்டி

## விருதுகளும் பரிந்துரைகளும்

| 2015 | விஜய் தொலைக்காட்சி விருதுகள் | பிடித்த கண்டுபிடிப்பிற்கான விஜய் தொலைக்காட்சி விருதுகள் | *ரெட்டை வால் குருவி* |
| --- | --- | --- | --- |
| பிடித்த திரை ஜோடிக்கான விஜய் தொலைக்காட்சி விருதுகள் | } |  |  |
# காயத்திரி ரேமா

**காயத்திரி ரேமா** (*Gayatri Rema*) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் நடித்துள்ளார். இவர் *டூரிங் டாக்கீஸ்* (2015) என்ற திரைப்படத்தில் முதல் முதலில் முக்கியக் கதாபாத்திரத்தில் நடித்த பிறகு *, ஒறுத்தல்* (2016) மற்றும் *சாயா* (2017) ஆகிய தமிழ் படங்களில் தோன்றினார்.
# காயத்திரி ரேமா

## தொழில்

*காயத்திரி ரேமா டூரிங் டாக்கீஸ்* (2015) என்ற கதைத் தொகுதி திரைப்படத்தில் அறிமுகமானார். முன்னணி இயக்குநரான எஸ். ஏ. சந்திரசேகர் பரிந்துரைக்குப் பின்னர் இப்படத்தில் இவர் நடித்த தேர்வு செய்யப்பட்டார். ஆனால் இந்த படம் வணிக ரீதியாக சிறப்பானதாக ஆகவில்லை. காயத்ரி பின்னர் மற்றொரு குறைந்த செலவில் எடுக்கப்பட்ட படமான *ஒறுத்தலில்* நடித்தார். அப்படத்தினை விநியோக உரிமையை நடிகர் ஜெய் ஆகாஷ் வாங்கிய பின்னர் ஊடகங்களின் கவனத்தைப் பெற்றது.  
2017 ஆம் ஆண்டில், பழனிவேல் இயக்கி, தயாரித்த *சாயா* என்ற திகில் படத்தில் காயத்ரி ரெமா ஒரு கிராமத்து பெண்ணாக நடித்தார். சந்தோஷ் கன்னா மற்றும் சோனியா அகர்வால் ஆகியோருடன் இவர் நடித்த இப்படமானது, 2017 பிப்ரவரியில் வெளியானது. இவரின் அடுத்த படமாக நந்தாவுக்கு ஜோடியாக நடித்த *வில்லங்கம்* ஆகும். இதில் மீனாட்சிக்கு பதிலாக காயத்திரி நடிக்க முடிவு செய்யப்பட்டது.
# காயத்திரி ரேமா

## திரைப்படவியல்

| 2015 | *டூரிங் டாக்கீஸ்* |  |  |
| --- | --- | --- | --- |
| 2016 | *ஒறுத்தல்* | வைஷ்ணவி |  |
| 2017 | *சாயா* | மாலா |  |
| 2017 | *ஹரஹர மஹாதேவகி* | ஸ்வேதா |  |
| 2018 | *காசு மேலே காசு* | மைனா |  |
| 2018 | *செம* | காயத்ரி |  |
| 2018 | *மோகினி* | அம்புஜம் |  |
| 2018 | *கரிமுகன்* |  |  |
| 2020 | *முகிலன்* | தேவி | வலைத் தொடர் |
| 2021 | *பேய் இருக்க பயமேன்* |  |  |
| 2021 | *சிதம்பரம் ரயில்வே கேட்* | } |  |
# நளினிகாந்த்

**நளினிகாந்த்** (*Nalinikanth*) என்பவர் ஒரு இந்திய திரைப்பட நடிகர் ஆவார். இவர் முதன்மையாக தமிழ் மற்றும் தெலுங்கு, மலையாள படங்களில் நடித்தற்காக அறியப்படுகிறார். 1980 ஆம் ஆண்டு காதல் காதல் காதல் திரைப்படத்தில் அறிமுகமான இவர் 100 க்கும் மேற்பட்ட படங்களில் நடித்துள்ளார். நளினிகாந்த் ஒரு காலத்தில் பிரபலமான வில்லன் நடிகராக இருந்தார். இவரது தோற்றம் ரஜினிகாந்தை ஒத்திருக்கிறது. இவரது குறிப்பிடத்தக்க திரைப்படங்களாக முந்தானை முடிச்சு, ராசுக்குட்டி, மங்கம்மா சபதம், ருத்ரா, புதுபட்டி பொன்னுதாயி, எங்க முதலாளி, ராஜா எங்க ராஜா, யாமிருக்க பயமே போன்றவை ஆகும்.
# நளினிகாந்த்

## திரைப்பட வாழ்க்கை

இயக்குநர் தசரி நாராயண ராவால் தெலுங்கு திரைப்பத்தில் நளினிகாந்தை அறிமுகப்படுத்தினார். இவரது முதல் படம் ரங்கூன் ரவுடி 1979 இல் வெளியிடப்பட்டது. அழைத்தால் வருவான், இதயம் பேசுகிறது போன்ற படங்களில் கதாநாயகனாக நடித்துள்ளார். தெலுங்கில் இவர் 35 படங்கள் நடித்துள்ளார். பாக்யராஜ் படங்களில் இவருக்கு சில குறிப்பிடத்தக்க பாத்திரங்கள் வழங்கப்பட்டன. சிவாஜியின் சத்யம் படத்தில் எதிர்மறை பாத்திரத்தில் நடித்தார். இது 100 நாட்கள் ஓடியது. என். டி. ராமராவ், நாகேஸ்வர ராவ், சோபன் பாபு, பாலகிருஷ்ணா, சிரஞ்சீவி போன்ற தெலுங்கின் முன்னணி நடிகர்களின் படங்களில் இவர் எதிர்மறை பாத்திரங்களில் நடித்துள்ளார்.
# நளினிகாந்த்

## தொலைக்காட்சிகளில்

திரைப்படங்களில் நடிப்பது இவரது வாழ்க்கையை உயர்ந்த நிலைக்கு கொண்டு வர உதவாததால், தொலைக் காட்சித் தொடர்களைத் தயாரிப்பதாக தனது பாதையை மாற்றிக்கொண்டார். சன் தொலைக்காட்சி, விஜய் தொலைக்காட்சி, ஜெமினி தொலைக்காட்சி, மா தொலைக்காட்சி பல தமிழ் மற்றும் தெலுங்கு தொடர்களைத் தயாரித்தார்.  
- காற்றுக்கென்ன வேலி ( விஜய் தொலைக்காட்சி ), வரதராஜனாக (வெண்ணிலாவின் தந்தை)
- மர்மதேசம் (ரகசியம்), அண்ணாமலையாக
# நளினிகாந்த்

## திரைப்படவியல்

*இது ஒரு பகுதி திரைப்படவியலாகும்* *நீங்கள் இதை விரிவாக்கலாம்.*
# நளினிகாந்த்

## திரைப்படவியல்

### 1970 கள்

| 1979 | ரங்கூன் ரவுடி | தெலுங்கு | நளினிகாந்த் | தெலுங்கில் அறிமுகம் |
| --- | --- | --- | --- | --- |
| 1979 | சிருங்கரா ராமுடு | தெலுங்கு | பிரதாப் |  |
# நளினிகாந்த்

## திரைப்படவியல்

### 1980 கள்

| 1980 | காதல் காதல் காதல் | தமிழ் | தமிழில் அறிமுகம் |
| --- | --- | --- | --- |
| 1980 | அழைத்தால் வருவேன் | தமிழ் |  |
| 1980 | தேவி தரிசனம் | தமிழ் |  |
| 1981 | சத்ய சுந்தரம் | தமிழ் |  |
| 1981 | எங்கம்மா மகாராணி | தமிழ் |  |
| 1982 | இதயம் பேசுகிறது | தமிழ் |  |
| 1982 | பாலிதானம் | தெலுங்கு |  |
| 1983 | முந்தானை முடிச்சு | தமிழ் |  |
| 1984 | நிரபராதி | தமிழ் |  |
| 1984 | தாண்டவா கிருஷ்ணுடு | தெலுங்கு | வர்மா |
| 1984 | வனிதா போலீஸ் | மலையாளம் |  |
| 1984 | தேன் சிட்டுகள் | தமிழ் |  |
| 1985 | சிவப்பு நிலா | தமிழ் |  |
| 1985 | விஸ்வநாதன் வேலை வேணும் | தமிழ் |  |
| 1985 | தாம்பத்யம் | தெலுங்கு |  |
| 1985 | மங்கம்மா சபாதம் | தமிழ் | ஜெய்பால் |
| 1985 | மனக்கலே தாத்தா | மலையாளம் |  |
| 1986 | அம்மன் கோவில் கிழக்காலே | தமிழ் |  |
| 1989 | திராவிடன் | தமிழ் |  |
# நளினிகாந்த்

## திரைப்படவியல்

### 1990 கள்

| 1990 | 13-ம் நம்பர் வீடு | தமிழ் |  |
| --- | --- | --- | --- |
| 1990 | ராஜா விக்ரமார்க்கா | தெலுங்கு |  |
| 1991 | ருத்ரா | தமிழ் |  |
| 1992 | ராசுக்குட்டி | தமிழ் | பெரியபண்ணையின் தம்பி |
| 1992 | அபிராமி | தமிழ் |  |
| 1992 | நட்சத்திர நாயகன் | தமிழ் |  |
| 1993 | வால்டர் வெற்றிவேல் | தமிழ் |  |
| 1993 | எங்க முதலாளி ராஜா | தமிழ் |  |
| 1994 | புதுப்பட்டி பொன்னுத்தாயி | தமிழ் |  |
| 1994 | தாமரை | தமிழ் |  |
| 1994 | புதிய மன்னர்கள் | தமிழ் | சிட்டி பாபு |
| 1995 | ஒரு ஊரில் ஒரு ராஜகுமாரி | தமிழ் |  |
| 1995 | தமிச்சி | தமிழ் |  |
| 1995 | ராஜா எங்க ராஜா | தமிழ் |  |
| 1997 | தம்பிதுரை | தமிழ் |  |
| 1998 | தேசிய கீதம் | தமிழ் |  |
# நளினிகாந்த்

## திரைப்படவியல்

### 2000 கள்

| 2008 | *காதலில் விழுந்தேன்* | தமிழ் | டாக்டர் | } |
| --- | --- | --- | --- | --- |
# நளினிகாந்த்

## திரைப்படவியல்

### 2010 கள்

| 2014 | யாமிருக்க பயமே | தமிழ் | பழைய தமிழ் |  |
| --- | --- | --- | --- | --- |
| 2014 | கத்தி | தமிழ் |  |  |
| 2014 | *நம பூதத்மா* | கன்னடம் |  |  |
| 2017 | *அண்ணாதுரை* | தமிழ் |  |  |
| 2018 | குலேபாகவலி | தமிழ் | சம்பத்தின் தந்தை | } |
# நளினிகாந்த்

## திரைப்படவியல்

### 2020 கள்

| 2020 | *சியான்கள்* | தமிழ் | } |
| --- | --- | --- | --- |
# வித்யா மோகன்

**வித்யா விணு மோகன்** (*Vidhya Vinu Mohan*) என்பவர் ஒரு இந்திய நடிகை ஆவார். இவர் குறிப்பாக மலையாளம் மற்றும் தமிழ் திரைப்படங்கள் மற்றும் தொலைக்காட்சிகளில் நடித்து வருகிறார்.
# வித்யா மோகன்

## திரைப்படவியல்

| 2007 | *தண்டாயுதபாணி* | தேன்மொழி | தமிழ் | சிவானி ஸ்ரீ என்று குறிப்பிடப்பட்டுள்ளது |
| --- | --- | --- | --- | --- |
| 2009 | *பரையன் மரண்ணாது* | கௌரி | மலையாளம் |  |
| 2010 | *நீலாம்பரி* | லட்சுமி | மலையாளம் |  |
| *செரியா கல்லனம் வலிய பொலிகம்* | சௌமினி | மலையாளம் |  |  |
| *ஆறாவது வனம்* | மலர் / சாமி | தமிழ் |  |  |
| *சமகம* | நந்தினி | கன்னடம் |  |  |
| 2011 | *மகாராஜா டாக்கீஸ்* | யமுனா | மலையாளம் |  |
| *ஸ்வபனமாலிகா* | - | மலையாளம் |  |  |
| *பெல்லாரிராஜா* | - | மலையாளம் |  |  |
| *கருவறை* | தமிழ் |  |  |  |
| 2012 | *ஈ திராக்கினிடாயில்* | வீணா | மலையாளம் |  |
| *எம்.எல்.ஏ மணி: பதம் கிளாசம் குஸ்தியம்* | மீனாட்சி | மலையாளம் |  |  |
| *ரெட் அலர்ட்* | தேவிகா மேனன் (தேவஸ்ரி) | மலையாளம் |  |  |
| *அகிலன்* | அகிலா | தமிழ் |  |  |
| *காதல் பாதை* | பவித்ரா | தமிழ் |  |  |
| 2013 | *யாத்ரக்கோடுவில்* | சனா | மலையாளம் |  |
| 2014 | *நேர் எதிர்* | இஷா | தமிழ் |  |
| 2015 | *பிரியா* | கன்னடம் |  |  |
| *செலிபரேட் ஹேப்பினஸ்* | அவராகவே | ஆங்கிலம் | கானொளி பாடல் |  |
| 2018 | *உழைக்கும் பாதை* | அமுதா | தமிழ் |  |
| *கல்சிலம்பு* | கார்த்திகாவின் சகோதரி | மலையாளம் | 2010 இல் படமாக்கப்பட்டது, வெளியீடு தாமதமானது |  |
| 2019 | *ஓரு பக்கா நாடன் பிரேமகாதா* | வித்யா | மலையாளம் | } |
# வித்யா மோகன்

## தொலைக்காட்சித் தொடர்கள்

| 2013–2019 | வள்ளி | சன் தொலைக்காட்சி | வள்ளி விக்ரம் (ம) வெண்ணிலா ஆனந்த் (இரட்டை வேடம்) | தமிழ் | * உமாவுக்க பதிலாக 235வது பாகத்தில் இருந்து
* மிக நீண்ட தமிழ் தொலைக்காட்சித் தொடர்
1961 அத்தியாயங்கள் |
| --- | --- | --- | --- | --- | --- |
| 2014–2015 | என்டெ பெண்ணு | மழவில் மனோரமா | பாமா | மலையாளம் | லீனா நாயருக்கு மாற்றாக |
| 2019 | உன்னிமயா | ஏஷ்யாநெட் | நிகிதா / உன்னிமயா | மலையாளம் |  |
| 2020 - தற்போது | அபியும் நானும் | சன் தொலைக்காட்சி | மீனா | தமிழ் |  |
| 2021 | வட டா | சன் மியூசிக்கு | அவராகவே |  |  |
| 2021 | வானத்தைப்போல | சன் தொலைக்காட்சி | மீனா | சிறப்புத் தோற்றம் |  |
| 2021 | பூவா தலையா | பங்கேற்பாளர் |  |  |  |
# ரமேஷ் செல்வன்

**ரமேஷ் செல்வன்** என்பவர் ஒரு இந்திய திரைப்பட இயக்குநர் ஆவார். இவர் தமிழ் படங்களை இயங்கியுள்ளார். ரமேஷ் செல்வன் முதன் முறையாக இயக்கிய உளவுத்துறை திரைப்படத்தில் விஜயகாந்த் கதாநாயகனாக நடித்தார். இத்திரைப்படம் விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது.